

**"Қазақстан Республикасы Қорғаныс министрлігінің Шет ел тілдері әскери институты" мемлекеттік мекемесін қайта атау туралы**

Қазақстан Республикасы Үкіметінің 2008 жылғы 29 тамыздағы N 806 Қаулысы.

      Қазақстан Республикасының Қарулы Күштері, басқа да әскерлері мен әскери құралымдары үшін әскери мамандар даярлау мақсатында Қазақстан Республикасының Үкіметі **ҚАУЛЫ ЕТЕДІ:**   
      1. "Қазақстан Республикасы Қорғаныс министрлігінің Шет ел тілдері әскери институты" мемлекеттік мекемесі "Қазақстан Республикасы Қорғаныс министрлігінің Әскери институты" мемлекеттік мекемесі (бұдан әрі - мекеме) болып қайта аталсын.   
      2. Қазақстан Республикасының Қорғаныс министрлігі Қазақстан Республикасының заңнамасында белгіленген тәртіппен:   
      1) мекемені әділет органында қайта тіркеуді қамтамасыз етсін;   
      2) осы қаулыдан туындайтын өзге де шараларды қабылдасын.   
      3. Күші жойылды - ҚР Үкіметінің 02.12.2016 № 755 қаулысымен (алғашқы ресми жарияланған күнінен бастап қолданысқа енгізіледі).  
      4. Осы қаулы қол қойылған күннен бастап қолданысқа енгізіледі.

|  |  |
| --- | --- |
| Қазақстан Республикасының |  |
| Премьер-Министрі | К. Мәсімов |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК